Συζήτηση προτύπου:Πρωτάθλημα Ελλάδας ποδοσφαίρου ανδρών

message: Τα ονόματα στις σελίδες για τα πρωταθλήματα πρέπει να αλλάξουν. Είναι της μορφής "Α΄Εθνική" (χωρίς κενό) ενώ θα έπρεπε να είναι "Α' Εθνική" ή "Α΄ Εθνική". Υπάρχει κάποιο μποτ να τα κάνει; --Κλεάνθης 20:12, 19 Δεκεμβρίου 2006 (UTC)
Όλα λάθος είναι πρέπει να τα αλλάξετε--ΗΠΣΤΓ 11:40, 3 Οκτωβρίου 2008 (UTC)
Μην αλλάζετε το πρότυπο από σωστό σε λάθος επειδή έχετε βάλει λάθος τίτλους. Χρησιμοποιήστε ένα προηγούμενο στο ιστορικό για να αλλάξετε τους λάθος τίτλους. Τα μισά τα έχω αλλάξει ήδη--The Elder 07:14, 9 Οκτωβρίου 2008 (UTC)

message: Έγιναν οι εξής μεταβολές στο πρότυπο:
# πρωτάθλημα όχι με κεφαλαίο, το οποίο μπορεί να χρησιμοποιείται μόνο -κι αυτό κατά την κρίση του καθενός- όταν δεν υφίσταται μαζί κάποιος άλλος προσδιορισμός (δηλαδή το Πρωτάθλημα, αλλά το πρωτάθλημα π.χ Ελλάδας)
# πρωταθλήματα Χ ---> πρωτάθλημα Χ, καθώς ο επίσημος τίτλος της διοργάνωσης -σίγουρα από το 1959- είναι πρωτάθλημα X της περιόδου Ψ
# ΣΕΓΑΣ ---> ΣΕΑΓΣ, εφόσον και η ΕΟΕ αναφέρεται ΕΟΑ, δηλαδή με την τότε ονομασία της
# Πρωταθλήματα ΣΕΓΑΣ-ΕΟΑ ---> πρωταθλήματα ΣΕΑΓΣ ή/και ΕΟΑ, καθώς τα διοργάνωναν μόνοι, αλλά ενίοτε από κοινού. Η μοναδική περίπτωση που δικαιολογείται η χρήση του όρου "πρωταθλήματα", ακριβώς επειδή υπήρχαν τρεις διαφορετικές περιπτώσεις διοργανωτή. 
# η περίοδος 1926-27 μεταφέρθηκε από το χρονικό διάστημα της ΕΠΣΕ σε αυτό της ΕΠΟ (ίδρ. Νοέμβριος 1926), καθώς η νεοσύστατη τελευταία προλάβαινε μία χαρά να διοργανώσει πρωτάθλημα κατά το α' εξάμηνο του 1927
# Πανελλήνια Πρωταθλήματα ΕΠΟ ---> Πανελλήνιο ή Εθνικό πρωτάθλημα ΕΠΟ (κάποιες χρονιές το συναντάμε και ως "πρωτάθλημα Ελλάδος")
# τα έτη 1959-2000 χωρίστηκαν σε πρωτάθλημα Α' Εθνικής κατηγορίας ΕΠΟ και σε επαγγελματικό πρωτάθλημα ΕΠΟ, καθώς το 1979 μπορεί να μην άλλαξε ο τρόπος διεξαγωγής της διοργάνωσης, αλλά ο επαγγελματισμός θεωρείται ως η σημαντικότερη τομή στην ιστορία του ελληνικού ποδοσφαίρου μαζί με τη θέσπιση της Α' εθνικής κατηγορίας (και την εισαγωγή του ΠΡΟ-ΠΟ βεβαίως, βεβαίως) το 1959
# Πρωταθλήματα Εθνικής Κατηγορίας (2000-2006) ---> πρωτάθλημα Α' κατηγορίας ΕΠΑΕ, επί το ορθότερον (Εθνική λεγόταν επίσης η κατηγορία και μέχρι το 1979)
# εισαγωγή εσωτερ. συνδέσμων σε κάθε τίτλο group για παραπομπή στην αντίστοιχη ενότητα του βασικού λήμματος Πρωτάθλημα Ελλάδας ποδοσφαίρου ανδρών ή σε σχετικό λήμμα εφόσον υφίσταται (ή πρόκειται να δημιουργηθεί) για την εύκολη/γρήγορη παροχή πρόσθετης πληροφόρησης στον ενδιαφερόμενο αναγνώστη.
Και οι πλέον σημαντικές:
# μεταφορά της περιόδου 1919-20 μαζί με την επόμενη, καθώς από το 1919 είχε ιδρυθεί η Ένωσις Ποδοσφαιρικών Σωματείων Αθηνών-Πειραιώς, ο πρώτος αμιγώς ποδοσφαιρικός φορέας στη χώρα, που θα μπορούσε να είχε διεξαγάγει διοργάνωση - όπως πήγε να κάνει το 1920 (εάν τελικά το έκανε) 
# μεταφορά της περιόδου 1920-21 σε χωριστό group, καθώς είναι εξαιρετικά αμφίβολο εάν το τουρνουά -κύπελλο κατά άλλες πηγές- της ΧΑΝ Αθηνών συνδιοργανώθηκε τελικά με την ΕΠΣΑ-Π και όχι μόνο από την πρώτη
# μεταφορά της περιόδου 1921-22 σε χωριστό group, καθώς μαζί με την επόμενη είναι η μοναδική από όσες έδρασε η (μετονομαζόμενη ΕΠΣΑ-Π σε) ΕΠΣΕ που η διοργάνωσή της μπορεί να λάβει το χαρακτηρισμό "πρωτάθλημα Ελλάδας", όντας η μόνη ποδοσφαιρική αρχή στη χώρα (και όχι επειδή απλά είχε το Ελλάδος στον τίτλο της)
# μεταφορά της περιόδου 1922-23 σε χωριστό group, καθώς σύμφωνα με αναφορές στον τύπο της εποχής -και μόνο- διεξήχθη ένας κάποιος "τελικός πανελλήνιου πρωταθλήματος" (αλλά με "πρωταθλητή" Θεσσαλονίκης μέσω μίας διοργάνωσης που διεξήγαγε μη αθλητικός φορέας)
# ομαδοποίηση των τριών επόμενων περιόδων (δλδ έως την ίδρυση της ΕΠΟ το 1926) καθώς, σε αντίθεση με πριν, υπήρχαν 2 ελληνικοί ποδοσφαιρικοί φορείς την πρώτη και 3 τις επόμενες (χωρίς όμως οι πρωταθλητές τους να συναντήθηκαν για κάποιο τίτλο πανελλήνιου "υπερπρωταθλητή").
replies: text: --Στέλιος Πετρουλάκης (συζήτηση) 10:25, 16 Δεκεμβρίου 2014 (UTC)
thread_title:  Αιτιολόγηση αλλαγών 

message: Η περίοδος 1922-23 θα μεταφερθεί από την υποκατηγορία "αγώνας πρωταθλητών ΕΠΣΕ - ΧΑΝΘ" στα "πρωταθλήματα ΕΠΣΕ". Το πρωτάθλημα Θεσσαλονίκης του 1923 ήταν πρωτοβουλία της ΧΑΝΘ, η οποία δεν αποτελούσε/εί αθλητικό θεσμικό φορέα, ούτε καν οι ομάδες της ποδοσφαίρου, καλαθοσφαίρισης κλπ ήταν τότε σωματεία-μέλη του ΣΕΑΓΣ. Επομένως, εάν ο Πειραϊκός Σύνδεσμος πήρε κάποιον πανελλήνιο ποδοσφαιρικό τίτλο το 1923, αυτό έγινε όχι επειδή νίκησε το Θεσσαλονικιό πρωταθλητή, παρά επειδή ο ίδιος ανακηρύχθηκε πρωταθλητής ΕΠΣΕ, δηλαδή της μόνης ποδοσφαιρικής αρχής στη χώρα που είχε εγγραφεί στον ΣΕΑΓΣ (αν και αυτός δεν την είχε ακόμα αναγνωρίσει ως ανώτατο ελληνικό φορέα ποδοσφαίρου). Στην ουσία, άλλωστε, και της μόνης υφιστάμενης γενικά. --Στέλιος Πετρουλάκης (συζήτηση) 19:45, 8 Απριλίου 2015 (UTC)
thread_title:  1923